[{"text_idx": "#000000", "text": "Junuloj, kiuj beligas homojn forpasintajn"}, {"text_idx": "#000001", "text": "Posttagmeze de junio \u200b\u200bde 2014, en la instituto pri Funebra Edukado sub la Changsha-a Soci-labora Kolegio estis videe prezentita la adiau\u0306a ceremonio kiel klasika kazo al la studentoj. Tiu c\u0302i ceremonio estis arang\u0302ita de diplomig\u0302intoj el la nomata kolegio. Intertempe, neniu parolis, kaj en la tuta klasc\u0302ambro regis kvieteco kaj soleneco."}, {"text_idx": "#000002", "text": "En la Changsha-a Soci-labora Kolegio, starigita en la jaro 1995, funkcias plej frue la profesia instituto pri funebra edukado en C\u0302inio. G\u0302ia instituto pri Funebra Edukado havas kvar c\u0302efajn fakultatojn, t. e. liturgiaj servoj, antisepsa kosmetikado, funebraj ekipaj\u0302oj, dezajnado kaj administrado de tombejo. La plejparto da tieaj studentoj havas la ag\u0302o de malpli ol 20 jaroj. Tiuj gejunuloj, kiuj elektis la specialan profesion, povos renkonti en la estonteco malfacilojn en la geedzeco, sociado kaj tiel plu, pro influo de tradiciaj konceptoj, sed ili kredas, ke ilia laboro kontribuos al la komunumo."}, {"text_idx": "#000004", "text": "Jia Lin kun la staturo en alteco de 1.9 metroj estas studento en la fakultato de liturgiaj servoj. Rigardinte la japanan filmon Departures (Eliroj), li subite havis la ideon pri okupo en c\u0302i tiu profesio. Por persvadi siajn gepatrojn kaj akiri ilian subtenon, Jia Lin kolektis multajn informojn el retejoj. Sed ekster lia atento, liaj gepatroj ne kontrau\u0306is tion, informig\u0302inte pri lia decido. Preskau\u0306 100% da diplomig\u0302intoj el tiu c\u0302i fakultato havas sian okupon, tio s\u0302ajne s\u0302ang\u0302is ankau\u0306 la koncepton de iuj gepatroj. Sed Jia Lin ne atendis, ke la leciono pri anatomio en la unua semestro farig\u0302is liaj malfacilaj punktoj."}, {"text_idx": "#000005", "text": "C\u0302ar la diplomig\u0302intoj el la instituto pri Funebra Edukado alfrontas diversajn kadavrojn, tiel la lecionoj pri anatomio de la instituto pri Funebra Edukado estas donataj lau\u0306grade. La studentoj el c\u0302iuj fakultatoj de la instituto devige sekvas la lecionojn pri anatomio en la unua lernojaro por koni diversajn organojn de la homa korpo; tiuj el la fakultato pri antisepsa kosmetikado ekkontaktis kadavrojn en la dua lernojaro. Unue ili kontaktis kadavrojn de normalaj mortintoj, poste de ne-normalaj mortintoj kaj tiujn de ne-naturaj mortintoj, dum la unuaj kontaktoj kun tiuj de ne-ordinaraj mortintoj, unue kun tiuj de malgravaj trau\u0306matoj, poste kun tiuj de pli seriozaj kaj fine kun tiuj de kiel seriozaj tiel oni preskau\u0306 ne povas rekoni. Tiele, oni lau\u0306grade plifortigas la kapablon de studentoj en eltenado."}, {"text_idx": "#000006", "text": "Same kiel Jia Lin, multaj studentoj sentas timon al la lecionoj de anatomio. Pro sia ne sufic\u0302e forta psikologia kvalito, Jia Lin elektis la fakultaton de Funebraj Servoj."}, {"text_idx": "#000007", "text": "Aktuale Jia Lin jam kutimig\u0302is al siaj kursoj en la instituto. Li opinias, ke malgrau\u0306 la funebraj ceremoniestroj de la malnovaj generacioj havas ric\u0302ajn spertojn, tamen la nuna instruado havas kompleton da mastrumaj proceduroj -- la sinteno dum prezido, la tono kaj konduto intertempe estas postulataj multe pli rigole kaj normige."}, {"text_idx": "#000008", "text": "\"Homoj estas sentemaj, vian respekton al la mortinto povas senti la familianoj de la lasta.\" Jia Lin diris ke dum la praktikado, li prezidis la funebran ceremonion por eterne adiau\u0306i junan knabinon, kiel samag\u0302ulo de la lasta, Jia Lin estis atakita de mil sentoj dum la prezido de la funebra ceremonio. Post tio li ne povis elteni sian emocion kaj refoje salutis per riverenco al la familianoj de la mortinto, sed ekster lia atento, riverencon reciprokis al li familianoj kaj ec\u0302 pliag\u0302aj parencoj de la mortinto."}, {"text_idx": "#000009", "text": "Studentoj el la fakultato pri antisepsa kosmetikado havas la plej bonan psikologian kvaliton"}, {"text_idx": "#000010", "text": "Studentoj el la fakultato pri antisepsa kosmetikado havas la plej bonan psikologian kvaliton. Enirinte en la kolegion, multaj studentoj interesig\u0302is pri antisepsa kosmetikado, sed kiam ties instruisto elprenis ne-rekoneblajn fotojn por fari ekzamenon al ili, iuj ne povas elteni tion kaj sin turnis al aliaj fakultatoj. Tiuj, kiuj restis en tiu c\u0302i fakultato, estas sufic\u0302e au\u0306dacaj kaj prudentaj."}, {"text_idx": "#000011", "text": "Kvankam sub tiaj striktaj postuloj okazos ankorau\u0306 multaj neatenditaj aferoj. Foje, studento volis observi kiom longe s\u0302ang\u0302ig\u0302as kadavro. Dum la observado subite sango fluis el la okuloj kaj la nazotruoj de la kadavro, la studento estis timigite s\u0302okita, kaj tuj telefonis al instruisto. Je tia evento, la instruisto c\u0302iam faras en la unua tempo la psikologian konsoladon al la studentoj, por ke tio ne lasu al ili psikologian malhelpon en la faka studado."}, {"text_idx": "#000013", "text": "Li Li, maldika knabino kun longaj haroj kaj en iom nigra hau\u0306to, emas ridi. S\u0302i estas dualernojara studento en la fakultato pri funebraj ekipaj\u0302oj, kaj povas trakti plurajn kremaciajn ekipaj\u0302ojn."}, {"text_idx": "#000014", "text": "En la jaro 2012, Li Li akompani amikon al la anticipa varbado de altlernejoj, kaj tie s\u0302i vidis ke ankau\u0306 la instituto pri Funebra Edukado tion faras. Leginte la enkondukon, s\u0302i informig\u0302is, ke la studentoj de tiu c\u0302i fakultato povas facile trovi laboron post diplomig\u0302o. Do, s\u0302i sin anoncis al la registrado kaj sukcese eniris en la kolegio. Neniu familiano oponis kontrau\u0306 s\u0302i pro tio kaj nur diris al s\u0302i simple ke se nur s\u0302i faris tiun elekton, do, s\u0302i ne bedau\u0306ros kaj devos bone persisti en la lernado."}, {"text_idx": "#000015", "text": "Kiam Li Li stag\u0302is en funebraj\u0302ejo en la urbo Guiyang. La tieaj kremaciujoj trovig\u0302as en la dua etag\u0302o. C\u0302iufoje oni devas transporti per la lifto kadavron supren al la dua etag\u0302o. Preni lifton sole kune kun kadavro ja estas malfacila afero por knabino."}, {"text_idx": "#000016", "text": "Finfine ili estos serioze traktataj en estonteco"}, {"text_idx": "#000017", "text": "Studentoj de la instituto pri Funebra Edukado nepre stag\u0302as en funebraj\u0302ejo au\u0306 entrepreno pri funebraj aferoj. Kaj post diplomig\u0302o el la instituto, ili plejparte restas tie kie ili stag\u0302is. Kaj iliaj salajroj estas g\u0302enerale pli multaj ol tiuj de aliaj diplomig\u0302intoj el ordinaraj universitatoj."}, {"text_idx": "#000018", "text": "Sed multaj salajroj ne povas s\u0302ang\u0302i antau\u0306jug\u0302ojn de ordinaraj homoj por tiuj kiuj okupig\u0302as pri funebra laboro. Studentino de la fakultato pri dezajnado de tombejo diris, ke iun fojon iu maljunulo demandis al s\u0302i, en kiu fakultato s\u0302i studas, s\u0302i respondis \"en la instituto pri funebra edukado\". La maljunulo ege surprizig\u0302is je s\u0302ia respondo, kaj demandis: \"Kial en tiu c\u0302i fakultato, kaj kiel knabino, kiel vi edzinig\u0302os estonte?\""}, {"text_idx": "#000019", "text": "Zhang Baicheng diplomig\u0302is el la funebra fako de la Changsha-a Socilabora Kolegio en junio de 2013 kaj laboris kiel funebra kosmetikisto en hospitalo de Pekino dum unu jaro. Li agnoskis ke la psikologia premo estas tre peza dum sociado. Li diris ke laborantoj en la funebra industrio plejparte geedzig\u0302as kun kolegoj, kiuj laboras en la sama kampo."}, {"text_idx": "#000020", "text": "Instruisto de Zhang Baicheng diris, ke je la situacio de varbo de studentoj kaj tiu de laborigo de diplomig\u0302intoj, oni rimarkis ke la socio pli kaj pli aprobos la funebran industrion, kaj ankau\u0306 la lasta sin disvolvos al normigo. Finfine, ili estos serioze traktataj en estonteco."}, {"text_idx": "#000021", "text": "Redaktoroj: Zhuang Shuang kaj Wang Lihua"}]